KÚPNA ZMLUVA
č. .............../41000/2026
uzatvorená v zmysle § 409 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:
1. Predávajúcim:	Mestské hospodárstvo a správa lesov, m.r.o., Trenčín
	ul. Soblahovská č. 65, 912 50 Trenčín
	Zriaďovacia listina Mesta Trenčín, schválená uznesením
	Mestského zastupiteľstva  v Trenčíne, číslo 451,
	zo dňa 16.12.2004
	IČO: 37920413
	DIČ: 2021916083
	Bankové spojenie: ČSOB, a.s., Trenčín
	číslo účtu: SK40 7500 0000 0040 1657 2319
	SWIFT/BIC: CEKOSKBX
	V zastúpení: PhDr. Štefan Škultéty ,MBA, riaditeľ
	Kontaktná osoba: Ing. Ľuboš Balušík, mob.: 0902924982
	mail:lubos.balusik@trencin.sk
/ďalej len „ predávajúci“/
2. Kupujúcim:
	...........................................................
	...........................................................
	IČO:
	DIČ: 
	IČ DPH:
	Bankové spojenie:
	číslo účtu:
	V zastúpení:
	Kontaktná osoba:
	mail:
/ďalej len „ kupujúci“/
/predávajúci a kupujúci spoločne aj „zmluvné strany“/
/ďalej len „zmluva“/
Článok I
Predmet zmluvy
1. Predmetom tejto zmluvy je úprava zmluvných podmienok, ako aj vzájomných práv a povinností zmluvných strán pri záväzku predávajúceho dodať kupujúcemu predmet kúpy špecifikovaný v čl. II tejto zmluvy a previesť na neho vlastnícke právo k predmetu kúpy a záväzku kupujúceho prevziať predmet kúpy a zaplatiť zaň predávajúcemu kúpnu cenu, to všetko za podmienok v tejto Zmluve dohodnutých.
2. Zoznam použitých skratiek
	LC -lesný  celok					BK-buk
	VC -vlastnícky celok					JS-jaseň
OLH -odborný lesný hospodár			SM-smrek
OM -odvozné miesto				BO-borovica
m3 -meter kubický					SC-smrekovec
	prm -meter priestorový
Článok II
Predmet kúpy
1.  Predmetom kúpy podľa tejto Zmluvy sú nasledujúce sortimenty surového dreva:
· [bookmark: _Hlk169846403][bookmark: _Hlk216874587]piliarske výrezy III.A, III.B, III.C triedy akosti dreviny buk,  jaseň, dĺžka 3m-12m so stúpaním po 0,5m, hrúbka od 30cm na tenkom konci,
· piliarske výrezy III.A, III.B, III.C triedy akosti dreviny smrek, smrekovec, borovica, dĺžka 3m-12m so stúpaním po 0,5m, hrúbka od 20cm na tenkom konci,
· listnaté vlákninové drevo V. triedy akosti dreviny buk, jaseň v štandardných dĺžkach 4m,
· ihličnaté vlákninové drevo V.triedy akosti dreviny smrek, smrekovec, borovica v štandardných dĺžkach 4m,
· drevo na energetické účely -výrobu štiepky, dreviny jaseň, buk a ostatné tvrdé listnaté dreviny s obsahom nehrúbia, rôzne dĺžky
podľa novelizovanej STN 480055 a STN 480056 z roku 2007 vyťažené v porastoch  LC Trenčianske Stankovce, VC Mesto Trenčín v užívaní predávajúceho na stredisku  Soblahov špecifikované v tabuľke č. 1  v ods. 3 tohto článku (ďalej aj „drevo“).
2. Zmluvné strany sa dohodli, že predávajúci má záujem predať a kupujúci má záujem kúpiť celé predpokladané množstvo dreva uvedené v tabuľke č. 1 tohto článku.  Pokiaľ sa  podarí predávajúcemu v termíne uvedenom v čl. III ods. 1 tejto Zmluvy zabezpečiť ďalšie drevo v množstve presahujúcom 600 m3, najviac však v predpokladanom celkovom množstve 700 m3, predávajúci sa zaväzuje ho predať kupujúcemu a kupujúci sa zaväzuje toto drevo kúpiť a zaplatiť zaň kúpnu cenu.
3. Výrobu predmetu kúpy zabezpečí predávajúci  prostredníctvom inej právnickej alebo fyzickej osoby, ktorá disponuje oprávnením na ťažbu a približovanie dreva. Drevo bude pripravené na odvoz odvozným prostriedkom (nákladným autom) na odvozných miestach nachádzajúcich sa na lesných odvozných cestách.
4. Predpokladané sortimenty a množstvá jednotlivých sortimentov sú uvedené v tabuľke č.1.


Tab. č. 1 Predpokladané množstvo sortimentov dreva v m3
	Sortimenty
	JS
	BK
	SM
	SC
	BO
	SPOLU

	III.A
	30
	10
	10
	3
	5
	58

	III.B
	50
	20
	20
	5
	10
	105

	III.C
	20
	10
	20
	5
	5
	60

	V.
	270
	80
	10
	2
	5
	367

	Energet .účely
	10
	
	
	
	
	10

	SPOLU
	380
	120
	60
	15
	25
	600


5. Na zisťovanie objemu dreva sa použije STN 480009 – „Tabuľky objemu guľatiny bez kôry podľa stredovej hrúbky meranej s kôrou“, alebo meranie na prm a prepočet koeficientom 0,56 na m3 . Na zisťovanie objemu dreva na energetické účely sa môže použiť prepočet z váhy štiepky v tonách na m3 dreva podľa používaných koeficientov.
6. Doba plnenia predmetu zmluvy je: do 15.11.2026.
Článok III
Dodanie a prevzatie predmetu kúpy
1. Zmluvné strany sa dohodli, že dodávka predmetu kúpy a jeho prevzatie bude prebiehať postupne v jednotlivých etapách v období do 15.11 2026 , pričom predpokladané množstvo dreva dodané v jednotlivých mesiacoch bude nasledovné: júl 150 m3, august 150 m3, september 100 m3, október 150 m3, november 50 m3.
2. Skutočné množstvo dreva dodané v jednotlivých mesiacoch bude závisieť od skutočne vyťaženého a vyrobeného dreva, čím nie je dotknutý záväzok predávajúceho dodať minimálne 600 m3 dreva v špecifikácii podľa čl.II, ods.4 zmluvy.
3. Dodávka a prevzatie predmetu kúpy bude prebiehať tak, že predávajúci oznámi kupujúcemu na e-mailovú adresu: ................................... najneskôr do 5 kalendárnych dní odo dňa začiatku kalendárneho mesiaca množstvo a špecifikáciu dreva, ktoré budú v danom mesiaci pripravené k odberu. Následne si zmluvné strany dohodnú telefonicky alebo elektronicky prostredníctvom kontaktných osôb uvedených v  zmluve termíny odovzdania a prevzatia dreva. Miestom odovzdania a prevzatia dreva bude OM. Predávajúci splní svoj záväzok dodať kupujúcemu drevo tým, že mu umožní ho odviezť z OM. Kupujúci je povinný odviezť drevo z OM nákladným auto vybaveným hydraulickou rukou na nakladanie dreva.
4. Predávajúci nie je povinný umožniť kupujúcemu odvoz dreva skôr, ako bola predávajúcemu preukázateľne uhradená záloha na polovicu kúpnej ceny celkového predpokladaného množstva dreva podľa čl. IV. ods. 2, ods. 3 tejto zmluvy.
5. Pri každom odovzdaní a prevzatí dreva v príslušnom kalendárnom mesiaci vystaví predávajúci v zastúpení OLH alebo inej poverenej osoby doklad o pôvode dreva, ktorý bude slúžiť zároveň ako dodací list. Kupujúci je povinný potvrdiť  príjem dreva na doklade o pôvode dreva podpisom preberajúcej osoby. Kupujúci potvrdením dokladu o pôvode dreva preberá zodpovednosť za drevo, pričom predávajúci nemusí overovať splnomocnenie preberajúcej osoby k prevzatiu dreva.

Článok IV
Kúpna cena a platobné podmienky
1. Kúpna cena je určená podľa cenovej ponuky kupujúceho zo dňa .................. na základe  predávajúcim vyhlásenej súťaže „Predaj drevnej hmoty na odvoznom mieste“ zo dňa ....................., ktorá bola vyhodnotená ako najlepšia cenová ponuka.
2. Za predmet kúpy uvedený v čl. II, t.j. predpokladané množstvo 600 m3 dreva,  sa kupujúci zaväzuje zaplatiť kúpnu cenu nasledovne:
Celková cena...............,-Eur
Špecifikácia kúpnej ceny podľa jednotlivých sortimentov je uvedená v tabuľke č.2 v prílohe kúpnej zmluvy.
3. Predávajúci a kupujúci sa dohodli na nasledovnom spôsobe úhrady kúpnej ceny:
Do 3 dní odo dňa nadobudnutia účinnosti tejto Zmluvy je kupujúci povinný uhradiť zálohu na polovicu predpokladaného množstva dreva vo výške .......... Eur. Druhú zálohu na druhú polovicu predpokladaného množstva dreva  vo výške..............Eur zaplatí kupujúci najneskôr do 3 dní po odvoze min 300 m3 dreva na základe výzvy predávajúceho kupujúcemu. Povinnosť úhrady záloh je zo strany kupujúceho splnená pripísaním zmluvne dohodnutých záloh na účet predávajúceho vo vyššie uvedených termínoch.
Po ukončení každého kalendárneho mesiaca trvania tejto Zmluvy vystaví predávajúci faktúru, v ktorej uvedie skutočné množstvo dreva prevzatého kupujúcim v danom kalendárnom mesiaci a cenu tohto skutočne prevzatého dreva a pripojí zaplatenú zálohu. Ak cena skutočne prevzatého dreva v danom kalendárnom mesiaci bude nižšia ako uhradená záloha, predávajúci vo faktúre uvedie sumu, v akej sa kúpna cena prevzatého dreva započítava na prijatú zálohu a výšku zostávajúcej zálohy po tomto započítaní. Ak kúpna cena skutočne odobratého dreva v určitom kalendárnom mesiaci bude vyššia ako zostávajúca záloha, predávajúci vo faktúre uvedie sumu, ktorú je kupujúci povinný za skutočne prevzaté drevo doplatiť. Splatnosť faktúry je 14 dní odo dňa doručenia faktúry kupujúcemu. V prípade, že z dôvodov na strane predávajúceho (napr. odchýlka vo vyťažených sortimentoch) bude celková kúpna cena dreva odobratého na základe tejto Zmluvy nižšia ako prijatá záloha, predávajúci je povinný vrátiť kupujúcemu kúpnu cenu za neodvezené sortimenty najneskôr do 30 dní od skončenia platnosti zmluvy.
4. Povinnosť úhrady kúpnej ceny je zo strany kupujúceho splnená pripísaním fakturovanej čiastky na účet predávajúceho v lehote splatnosti uvedenej na faktúre.
5. V prípade, že sa kupujúci dostane s úhradou kúpnej ceny alebo doplatku kúpnej ceny do omeškania, predávajúci je oprávnený účtovať úrok z omeškania vo výške 0,05% z dlžnej sumy za každý deň omeškania. Úroky z omeškania sú splatné v lehote uvedenej na faktúre vystavenej predávajúcim.


Článok V
Ďalšie zmluvné podmienky
1. Kupujúci sa zaväzuje vykonať odvoz dreva len po podpise dodacieho listu vystaveného predávajúcim.
2. Preukaz pôvodu dreva na prepravu a spracovanie  a označenie dreva ciachou budú vyhotovené v súlade s prílohou č. 5 vyhlášky Ministerstva pôdohospodárstva SR č. 232/2006 Z .z. o vyznačovaní ťažby dreva, označovaní vyťaženého dreva a dokladoch o pôvode dreva.
3. Kupujúci sa zaväzuje odviezť z OM všetko drevo vyrobené predávajúcim, ktoré je predmetom tejto zmluvy s výnimkou špecifických sortimentov, na ktorých odbere sa zmluvné strany nedohodli, alebo ktorých množstvo za celú dobu trvania zmluvy neprevýšilo celkové množstvo 5 m3.
4. Na odbere sortimentov dreva neuvedených v tejto zmluve sa zmluvné strany v prípade ich vyrobenia predávajúcim môžu vzájomne dohodnúť dodatkom k tejto zmluve na základe osobitnej cenovej ponuky kupujúceho, ktorá nemôže byť nižšia ako aktuálne platný cenník dreva predávajúceho.
5. Nebezpečenstvo škody na predmete kúpy prechádza na kupujúceho v mieste odovzdania dreva, t.j. na odvoznom mieste.
6. Množstvové rozdiely a kvalitatívne vady je kupujúci povinný reklamovať bezodkladne pri preberaní predmetu kúpy na odvoznom mieste.
7. Predávajúci neručí za vady, ktoré vzniknú na dreve po prechode nebezpečenstva škody na kupujúceho.
Článok VI
Zánik zmluvy
1. Počas doby trvania tejto zmluvy je možné ju ukončiť písomnou dohodou zmluvných strán.
2. Zmluvné strany sú oprávnené jednostranne odstúpiť od zmluvy v prípade podstatného porušenia tejto Zmluvy druhou zmluvnou stranou. Za podstatné porušenie zmluvy sa považuje:
a) omeškanie kupujúceho s úhradou kúpnej ceny alebo jej doplatku podľa čl. IV zmluvy,
b) nedodržiavanie novelizovanej  STN 480055 a STN 480056  z roku 2007 zo strany predávajúceho, na ktoré bol kupujúcim už minimálne jedenkrát písomne upozornený,
c) bezdôvodné odmietnutie prevzatia vyťaženého a vyrobeného dreva spĺňajúceho príslušné technické normy zo strany kupujúceho.
3. Zmluva zaniká dňom doručenia písomného odstúpenia od zmluvy druhej zmluvnej strane. Zmluvné strany sa zaväzujú vysporiadať vzájomné nároky vzniknuté v súvislosti s plnením tejto Zmluvy do 30 dní po zániku tejto zmluvy písomnou dohodou.


Článok VII
Doručovanie
1. Doručením akýchkoľvek písomností na základe tejto zmluvy alebo v súvislosti so zmluvou medzi zmluvnými stranami, ak nie je v zmluve uvedené inak sa rozumie doručenie písomnosti doporučene poštou na adresu zmluvnej strany uvedenej v záhlaví tejto zmluvy, doručenie kuriérom alebo osobné doručenie príslušnou zmluvnou stranou. Za deň doručenia písomnosti sa pokladá aj deň, v ktorý zmluvná strana odoprie doručovanú písomnosť prevziať alebo v ktorý márne uplynie úložná doba pre vyzdvihnutie si zásielky na pošte alebo v ktorý je na zásielke preukázateľne poštou vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.
2. Pre potreby doručovania prostredníctvom pošty sa použijú adresy na doručovanie zmluvných strán uvedené v záhlaví zmluvy, ibaže odosielajúcej zmluvnej strane adresát písomnosti písomne oznámil novú adresu sídla, prípadne inú novú adresu určenú na doručovanie písomností.
3. V prípade akejkoľvek zmeny adresy určenej na doručovanie písomností na základe tejto zmluvy alebo v súvislosti so zmluvou sa príslušná zmluvná strana zaväzuje o zmene adresy písomne informovať druhú zmluvnú stranu; v takomto prípade je pre doručovanie rozhodujúca nová adresa riadne oznámená zmluvnej strane pred odosielaním písomnosti.
4. Zmluvné strany sa dohodli, že na doručovanie písomností môžu využiť aj elektronickú poštu, okrem doručenia odstúpenia od zmluvy. Zmluvné strany budú medzi sebou elektronicky komunikovať prostredníctvom kontaktných osôb uvedených v záhlaví zmluvy.
Zmluvné strany sa dohodli, že predávajúci bude  doručovať vystavenú faktúru e-mailom na adresu kupujúceho:............................................Kupujúci prehlasuje, že má neobmedzený a výlučný prístup k uvedenej e-mailovej adrese.
Článok VIII
Záverečné ustanovenia
1. Zmluva nadobúda platnosť dňom jej podpisu oprávnenými zástupcami oboch zmluvných strán a účinnosť nadobudne v  deň nasledujúci po dni, v ktorom bude zmluva zverejnená v súlade s § 47a ods. 1 Občianskeho zákonníka.
2. Akékoľvek zmeny alebo doplnky k tejto zmluve možno vykonať len písomnou dohodou, formou očíslovaného dodatku k zmluve, ktorý musí byť podpísaný obidvoma zmluvnými stranami.
3. Zmluvné strany sa dohodli, že právne vzťahy touto zmluvou neupravené sa riadia príslušnými ustanoveniami Obchodného zákonníka a ďalšími právnymi predpismi platnými na území Slovenskej republiky.


4. Táto zmluva bola vyhotovená v štyroch rovnopisoch pričom predávajúci dostane tri vyhotovenia a kupujúci jedno vyhotovenie.
5. Zmluvné strany vyhlasujú, že zmluvu uzatvorili na základe slobodnej vôle, zmluvu si prečítali, jej obsahu rozumejú a na znak súhlasu zmluvu bez akýchkoľvek výhrad podpisujú.
V Trenčíne, dňa:
	Predávajúci:							Kupujúci:
Príloha č.1: Tab. č.2: Kúpna cena sortimentov dreva					

Príloha č.1 Kúpnej zmluvy č.................................
Tab.č. 2 Kúpna cena sortimentov dreva 
	 
	Akostné triedy
	Drevo na energetické účely
	

	
	
	
	

	Drevina
	III.A
	III.A  €/m3
	SPOLU III.A
	III.B
	III.B  €/m3
	SPOLU III.B
	III.C
	III.C €/m3
	SPOLU III.C
	V.
	V. €/m3
	SPOLU V.
	E
	E
	SPOLU
	

	
	m3
	
	€
	m3
	
	€
	m3
	
	€
	m3
	
	€
	m3
	€/m3
	E
	

	
	
	
	
	
	
	
	
	
	
	
	
	
	
	
	€
	

	JS
	30
	
	
	50
	
	
	20
	
	
	270
	
	
	10 
	 
	 
	

	BK
	10 
	
	
	20 
	
	
	10 
	
	
	80
	
	
	 
	 
	 
	

	SM
	10 
	
	
	20 
	
	
	20
	
	
	10
	
	
	 
	 
	 
	

	SC
	 3
	
	
	 5
	
	
	5 
	
	
	2
	
	
	
	
	
	

	BO 
	 5 
	
	
	10
	
	
	5
	
	
	5
	
	
	
	
	
	

	SPOLU
	58 
	
	
	105 
	
	
	60 
	
	
	367 
	
	
	10 
	
	
	

	 
	 
	 
	 
	 
	 
	 
	 
	 
	 
	 
	 
	 
	 
	SPOLU
	600 m3

